Føroya Arbeiðsgevarafelag

Føroya Arbeiðsgevarafelag (FAG) (norsk oversettelse: «Færøyenes arbeidsgiverforening») er Færøyenes største hovedorganisasjon for arbeidsgivere. Medlemskap er for bedrifter, ikke enkeltpersoner. I 2011 hadde organisasjonen 484 medlemmer, herav 186 direkte innmeldte medlemmer og 298 medlemmer via de fire landsforeningene.

Mens motpartene i fiskerinæringen var organiserte på landsplan allerede før første verdenskrig, foregikk forhandlingene mellom arbeidsgivere og arbeidstagere lenge på lokalt plan. Siden stiftelsen i 1943 har Føroya Arbeiðsgevarafelags hovedoppgave derfor vært å delta i lønnsforhandlingene med arbeidstagerorganisasjonene. Dessuten skal Føroya Arbeiðsgevarafelag påvirke regelverket for arbeidsmarkedet og næringslivet samt fremme arbeidsgivernes interesser.

Føroya Arbeiðsgevarafelag står også for driften av Vinnuhúsið i Tórshavn, hvor 16 arbeidslivsorganisasjoner holder til.

 Landsforeninger 
Føroya Handverksmeistarafelag («Færøyenes håndverksmesterforening»)
Arbeiðsgevarafelagið hjá fíggjarstovnum («Arbeidsgiverforeningen for finansinstitusjonene»)
Føroya Prentsmiðjufelag («Færøyenes trykkeriforening»)
Reiðarafelagið fyri farmaskip («Rederiforeningen for fraktskip»)

 Referanser 

 Eksterne lenker 
 Vinnuhúsið

Kategori:Færøyske arbeidsgiverforeninger
Kategori:Etableringer i 1943
Kategori:1943 på Færøyene
Kategori:Portal:Færøyene/artikler